               EVROPSKA KOMISIJA
            Bruselj, 7.10.2020
            COM(2020) 637 final
            Priporočilo
            SKLEP SVETA
            o pooblastitvi Komisije, da v imenu Evropske unije začne pogajanja za sklenitev sporazuma o ribolovu z Združenim kraljestvom Velika Britanija in Severna Irska ter Kraljevino Norveško

               OBRAZLOŽITVENI MEMORANDUM

               1.OZADJE PREDLOGA

               •Razlogi za predlog in njegovi cilji

               Po izstopu Združenega kraljestva Velika Britanija in Severna Irska (v nadaljnjem besedilu: Združeno kraljestvo) iz Evropske unije številni ribji staleži v Severnem morju ne morejo več šteti kot staleži, ki si jih dvostransko delita le Evropska unija in Kraljevina Norveška. Ti staleži se pojavljajo v vodah Unije ter vodah pod suverenostjo in jurisdikcijo Združenega kraljestva in Kraljevine Norveške.

               V skladu s členom 63(1) Konvencije Združenih narodov o pomorskem mednarodnem pravu
                  1
                ter ob upoštevanju splošnih odnosov med Evropsko unijo, Združenim kraljestvom in Kraljevino Norveško je pomembno sodelovati pri zagotavljanju nadaljevanja odgovornega ribolova, s čimer se zagotovi dolgoročno ohranjanje in trajnostno izkoriščanje živih morskih virov.

               Evropska unija želi v ta namen skleniti sporazum o ribolovu z Združenim kraljestvom in Kraljevino Norveško.

               Zato je treba začeti pogajanja z Združenim kraljestvom in Kraljevino Norveško, da se sklene sporazum o ribolovu med Evropsko unijo, Združenim kraljestvom in Kraljevino Norveško.

               •Skladnost z veljavnimi predpisi s področja zadevne politike

               V skladu s cilji iz Uredbe (EU) št. 1380/2013
                  2
                Evropskega parlamenta in Sveta o skupni ribiški politiki (SRP) bi moral sporazum določiti okvir za upravljanje skupnih ribjih staležev ter pogoje za dostop do voda in virov. Zagotoviti bi moral nadaljevanje odgovornega ribolova, s čimer se zagotovi dolgoročno ohranjanje in trajnostno izkoriščanje živih morskih virov v skladu z ustreznimi načeli mednarodnega prava.

               Določbe o ribolovu bi morale zajemati sodelovanje pri razvoju ukrepov za trajnostno izkoriščanje in ohranjanje virov, vključno z izogibanjem zavržkom. Taki ukrepi bi morali biti nediskriminatorni in temeljiti na znanstveno utemeljenem pristopu, usklajenem s ciljem doseganja največjega trajnostnega donosa za zadevne staleže. Sporazum bi moral vključevati določbe o sodelovanju pri nadzoru in izvrševanju, zbiranju podatkov in znanstvenem svetovanju.

               •Skladnost z drugimi politikami Unije

               Ves čas pogajanj bodo potekala tudi posvetovanja z vsemi zainteresiranimi službami Komisije.

               2.PRAVNA PODLAGA, SUBSIDIARNOST IN SORAZMERNOST

               •Pravna podlaga

               Pravna podlaga za ta sklep je navedena v členu 218 Pogodbe o delovanju Evropske unije (PDEU), in sicer v naslovu V (Mednarodni sporazumi) petega dela (Zunanje delovanje Unije), ki določa postopek za pogajanja in sklepanje sporazumov med EU in tretjimi državami.

               •Subsidiarnost (za neizključno pristojnost)

               Ni relevantno, izključna pristojnost.

               •Sorazmernost

               Sklep je sorazmeren z zastavljenim ciljem.

               •Izbira instrumenta

               Instrument je določen v členu 218(3) in členu 218(4) PDEU.

               3.REZULTATI NAKNADNIH OCEN, POSVETOVANJ Z ZAINTERESIRANIMI STRANMI IN OCEN UČINKA

               •Naknadne ocene / preverjanja primernosti obstoječe zakonodaje

               Ni relevantno

               •Posvetovanja z zainteresiranimi stranmi

               Ni relevantno

               •Zbiranje in uporaba strokovnih mnenj

               Ni relevantno

               •Ocena učinka

               Ni relevantno

               •Primernost in poenostavitev ureditve

               Po izstopu Združenega kraljestva Velika Britanija in Severna Irska (v nadaljnjem besedilu: Združeno kraljestvo) iz Evropske unije številni ribji staleži v Severnem morju ne morejo več šteti kot staleži, ki si jih dvostransko delita le Evropska unija in Kraljevina Norveška. Ti staleži se pojavljajo v vodah Unije ter vodah pod suverenostjo in jurisdikcijo Združenega kraljestva in Kraljevine Norveške.

               V skladu s členom 63(1) Konvencije Združenih narodov o pomorskem mednarodnem pravu
                  3
                bi se Evropska unija, Združeno kraljestvo in Kraljevina Norveška morale sporazumeti o ukrepih, potrebnih za usklajevanje in zagotavljanje ohranjanja in razvoja zadevnih staležev v Severnem morju.

               Evropska unija želi v ta namen skleniti sporazum o ribolovu (v nadaljnjem besedilu: Sporazum) z Združenim kraljestvom in Kraljevino Norveško.

               •Temeljne pravice

               Ni relevantno

               4.PRORAČUNSKE POSLEDICE

               Ni relevantno

               5.DRUGI ELEMENTI

               •Načrti za izvedbo ter ureditev spremljanja, ocenjevanja in poročanja

               Ni relevantno

               •Obrazložitveni dokumenti (za direktive)

               Ni relevantno

               •Natančnejša pojasnitev posameznih določb predloga

               Komisija priporoča, da:

               – Svet pooblasti Komisijo za začetek in vodenje pogajanj z namenom sklenitve sporazuma o ribolovu z Združenim kraljestvom Velika Britanija in Severna Irska ter Kraljevino Norveško;

               – se Komisija imenuje za pogajalko EU o tem vprašanju;

               – Komisija ta pogajanja vodi v posvetovanju s posebnim odborom v skladu z določbami Pogodbe o delovanju Evropske unije;

               – Svet odobri pogajalske smernice, priložene temu priporočilu.

               Priporočilo za

               SKLEP SVETA

               o pooblastitvi Komisije, da v imenu Evropske unije začne pogajanja za sklenitev sporazuma o ribolovu z Združenim kraljestvom Velika Britanija in Severna Irska ter Kraljevino Norveško

               SVET EVROPSKE UNIJE JE –

               ob upoštevanju Pogodbe o delovanju Evropske unije ter zlasti člena 218(3) in (4) Pogodbe,

               ob upoštevanju priporočila Komisije,

               ob upoštevanju naslednjega:

               (1)Po izstopu Združenega kraljestva Velika Britanija in Severna Irska (v nadaljnjem besedilu: Združeno kraljestvo) iz Evropske unije številni ribji staleži v Severnem morju ne morejo več šteti kot staleži, ki si jih dvostransko delita le Evropska unija in Kraljevina Norveška. Ti staleži se pojavljajo v vodah Unije ter vodah pod suverenostjo in jurisdikcijo Združenega kraljestva in Kraljevine Norveške.

               (2)V skladu s členom 63(1) Konvencije Združenih narodov o pomorskem mednarodnem pravu
                  4
                ter ob upoštevanju splošnih odnosov med Evropsko unijo, Združenim kraljestvom in Kraljevino Norveško je pomembno sodelovati pri zagotavljanju nadaljevanja odgovornega ribolova, s čimer se zagotovi dolgoročno ohranjanje in trajnostno izkoriščanje živih morskih virov.

               (3)Evropska unija želi v ta namen skleniti sporazum o ribolovu z Združenim kraljestvom in Kraljevino Norveško.

               (4)Zato je treba začeti pogajanja z Združenim kraljestvom in Kraljevino Norveško, da se sklene sporazum o ribolovu med Evropsko unijo, Združenim kraljestvom in Kraljevino Norveško –

               SPREJEL NASLEDNJI SKLEP:

               Člen 1

               Komisija je pooblaščena za začetek pogajanj z Združenim kraljestvom Velika Britanija in Severna Irska ter Kraljevino Norveško za sklenitev sporazuma o ribolovu.

               Člen 2

               Ta pogajanja potekajo v posvetovanju z Delovno skupino Sveta za zunanjo ribiško politiko na podlagi pogajalskih smernic Sveta, kot so določene v Prilogi k temu sklepu.

               Člen 3

               Ta sklep je naslovljen na Komisijo.

               V Bruslju,

                     Za Svet

                     Predsednik

                     (1)

                        Konvencija Združenih narodov o pomorskem mednarodnem pravu, UL L 179, 23.6.1998, str. 3.

                     (2)

                        UL L 354, 28.12.2013, str. 22

                     (3)

                        Konvencija Združenih narodov o pomorskem mednarodnem pravu, UL L 179, 23.6.1998, str. 3.

                     (4)

                        Konvencija Združenih narodov o pomorskem mednarodnem pravu, UL L 179, 23.6.1998, str. 3.

    ---documentbreak---

               EVROPSKA KOMISIJA
            Bruselj, 7.10.2020
            COM(2020) 637 final
            PRILOGA
            k
            Priporočilu zaSKLEP SVETA
            o pooblastitvi Komisije, da v imenu Evropske unije začne pogajanja za sklenitev sporazuma o ribolovu z Združenim kraljestvom Velika Britanija in Severna Irska ter Kraljevino Norveško

               PRILOGA

               Pogajalske smernice za sklenitev sporazuma o ribolovu z Združenim kraljestvom Velika Britanija in Severna Irska ter Kraljevino Norveško

               I.Splošni okvir IN NAMEN SPORAZUMA O RIBOLOVU

               Po izstopu Združenega kraljestva Velika Britanija in Severna Irska (v nadaljnjem besedilu: Združeno kraljestvo) iz Evropske unije številni ribji staleži v Severnem morju ne morejo več šteti kot staleži, ki si jih dvostransko delita le Evropska unija in Kraljevina Norveška. Ti staleži se pojavljajo v vodah Unije ter vodah pod suverenostjo in jurisdikcijo Združenega kraljestva in Kraljevine Norveške.

               V skladu s členom 63(1) Konvencije Združenih narodov o pomorskem mednarodnem pravu
                  1
                bi se Evropska unija, Združeno kraljestvo in Kraljevina Norveška morali sporazumeti glede ukrepov, potrebnih za usklajevanje ter zagotavljanje ohranjanja in razvoja zadevnih staležev v Severnem morju.

               Evropska unija želi v ta namen skleniti sporazum o ribolovu (v nadaljnjem besedilu: Sporazum) z Združenim kraljestvom in Kraljevino Norveško.

               II.VSEBINA SPORAZUMA O RIBOLOVU

               1.V Sporazumu bi bilo treba določiti okvir za upravljanje skupnih ribjih staležev ter pogoje za dostop do voda in virov. Zagotoviti bi moral nadaljevanje odgovornega ribolova, s čimer se v skladu z zadevnimi načeli mednarodnega prava zagotovi dolgoročno ohranjanje in trajnostno izkoriščanje živih morskih virov.

               2.Določbe o ribolovu bi morale zajemati sodelovanje pri razvoju ukrepov za trajnostno izkoriščanje in ohranjanje virov, vključno z izogibanjem zavržkom. Taki ukrepi bi morali biti nediskriminatorni in temeljiti na znanstveno utemeljenem pristopu, usklajenem s ciljem doseganja največjega trajnostnega donosa za zadevne staleže. Sporazum bi moral vključevati določbe o sodelovanju pri nadzoru in izvrševanju, zbiranju podatkov in znanstvenem svetovanju.

               3.Sporazum bi moral vključevati ureditve za ohranjanje ribolovnih dejavnosti Unije in preprečevanje gospodarskih motenj ribolovnih dejavnosti pogodbenic Sporazuma.

               4.Določbe Sporazuma bi morale ohraniti obstoječe vzajemne pogoje dostopa in deleže kvot, ki temeljijo na tradicionalni dejavnosti flote Unije, kot je določena v okvirnem sporazumu o ribolovu med Evropsko unijo in Kraljevino Norveško
                  2
               , ter zato:

               1.ohraniti neprekinjen vzajemni dostop plovil Unije, Združenega kraljestva in Norveške do voda Unije, Združenega kraljestva in Kraljevine Norveške;

               2.ohraniti stabilne deleže kvot, ki se lahko prilagodijo le s soglasjem neposredno vpletenih pogodbenic;

               3.vključiti podrobnosti o prenosu in izmenjavi kvot ter določitvi letnih ali večletnih celotnih dovoljenih ulovov ali omejitev ribolovnega napora na podlagi dolgoročnih strategij upravljanja;

               4.urediti podrobnosti glede pridobitve dovoljenj za ribolov in določb, ki zagotavljajo enako obravnavo in skladnost, vključno s skupnimi dejavnostmi nadzora in inšpekcijskih pregledov;

               5.vzpostaviti ustrezen institucionalni okvir za sodelovanje pri ohranjanju in upravljanju skupnih ribjih staležev.

               6.Sporazum bi bilo treba skleniti pravočasno, da bi se lahko uporabljal za določanje ribolovnih možnosti za prvo leto po koncu prehodnega obdobja v skladu s sporazumom o izstopu.

                     (1)

                        Konvencija Združenih narodov o pomorskem mednarodnem pravu, UL L 179, 23.6.1998, str. 3.

                     (2)

                        UL L 226 z dne 29. avgusta 1980, stran 47.


               EVROPSKA KOMISIJA
            Bruselj, 20.10.2020
            COM(2020) 658 final
            Priporočilo
            SKLEP SVETA
            o spremembi Sklepa Sveta z dne 23. novembra 1998 o zadevah v zvezi z deviznim tečajem, ki zadevajo frank CFA in komorski frank (98/683/ES)

               OBRAZLOŽITVENI MEMORANDUM

               1.OZADJE PREDLOGA

               •Razlogi za predlog in njegovi cilji

                  Francija in države Zahodnoafriške ekonomske in monetarne unije (v nadaljnjem besedilu: UEMOA) so leta 2019 razpravljale o reformi njihovega sodelovanja v zadevah v zvezi z deviznim tečajem. Trenutno njihovo sodelovanje temelji na sporazumu o sodelovanju z dne 4. decembra 1973 in z njim povezanem sporazumu o jamstvu, podpisanem leta 1973 ter spremenjenem v letih 2005 in 2014. Namen te reforme je pomagati posodobiti UEMOA in olajšati njeno postopno razširitev na druge države Gospodarske skupnosti zahodnoafriških držav (CEDEAO).

                  Razprave med Francijo in državami UEMOA o njihovem obstoječem sodelovanju so privedle do skupnega predloga za reformo delovanja UEMOA. Reforma temelji na štirih oseh. Prvič, sprememba imena franka CFA v „ECO“ v letu 2020. Drugi cilj je odpraviti obveznost držav UEMOA, da centralizirajo devizne rezerve na računu francoske zakladnice. Tretjič, nanaša se na umik Francije iz teles odločanja organov UEMOA. Četrtič, vzporedno se vzpostavi dialog med zadevnimi organi in uvedejo mehanizmi za nadzor tveganja.

                  Za uresničitev reforme je Francija 22. decembra 2019 podpisala nov sporazum o sodelovanju s partnerji UEMOA, ki bo nadomestil obstoječi sporazum z dne 4. decembra 1973, ko bo začel veljati. Ta novi sporazum bo spremljal sporazum o jamstvu, ki bo sklenjen s Centralno banko zahodnoafriških držav (BCEAO). Opozoriti je treba, da reforma ne bo vplivala na bistvene značilnosti obstoječega sodelovanja med Francijo in državami UEMOA v zvezi z deviznim tečajem. Nanaša se zlasti na ohranitev konvertibilnosti med eurom in frankom CFA po fiksni pariteti, podprti z neomejenim in brezpogojnim proračunskim jamstvom Francije.

                  Obstoječega in prihodnjega sporazuma o sodelovanju med Francijo in državami UEMOA ni mogoče obravnavati ločeno od prava Unije. Od uvedbe eura ima Unija izključno pristojnost za monetarno politiko in zadeve v zvezi z deviznim tečajem v državah članicah, katerih valuta je euro. Francija je država članica, katere valuta je euro, in sicer od 1. januarja 1999. Člen 2 PDEU določa, da kadar Pogodbi Uniji podeljujeta izključno pristojnost na določenem področju, lahko samo Unija sprejema zakonodajne in pravno zavezujoče akte. Države članice lahko to storijo samo, če jih za to pooblasti Unija. V skladu s členom 109(3) Pogodbe o ustanovitvi Evropske skupnosti je Svet s Sklepom z dne 23. novembra 1998 (98/683/ES) Franciji dovolil, da po zamenjavi francoskega franka z eurom nadaljuje sedanje sporazume o deviznih tečajih z UEMOA, CEMAC in Komori. Francija je s tem dobila dovoljenje za nadaljevanje obstoječih sporazumov, vendar ni bila pooblaščena, da bi te sporazume nadomestila z novimi. To velja tudi, če bi bila glavni cilj in pravna ureditev, ki ureja sodelovanje v zvezi z deviznim tečajem med Francijo in njenimi partnerji UEMOA, CEMAC in Komori, podobna, tj. zagotoviti konvertibilnost med valutami teh subjektov in eurom, podprto s proračunskim jamstvom francoske države.

                  Da se zagotovi skladnost z izključno pristojnostjo na podlagi prava Unije in pravno varnost, je treba spremeniti Sklep Sveta z dne 23. novembra 1998. To bo Francijo pooblastilo za sklenitev novega sporazuma o sodelovanju, ki bo nadomestil obstoječi sporazum z dne 4. decembra 1973. Zagotovilo bo tudi, da lahko Francoska republika sklene nove sporazume z drugimi afriškimi partnerji, ki nadomestijo obstoječe sporazume. Poleg tega bi bilo treba posodobiti več drugih določb navedenega sklepa Sveta, ki urejajo ureditve v zvezi z informacijami in odobritvami, da bi se njihova uporaba razširila na vse nove sporazume z UEMOA ali drugimi partnerji, ki nadomeščajo obstoječe.

               •Skladnost z drugimi politikami Unije

                  Ni verjetno, da bi ti sporazumi pomembno vplivali na izvajanje enotne monetarne politike in politike deviznega tečaja v euroobmočju. Jamstvo za konvertibilnost franka CFA in komorskega franka temelji na proračunski obveznosti Francoske republike. Čeprav to pomeni davčno tveganje za Francijo v primeru, da bi UEMOA aktivirala jamstvo, se šteje, da verjetno to ne bi bistveno vplivalo na fiskalni položaj Francije.

               2.PRAVNA PODLAGA, SUBSIDIARNOST IN SORAZMERNOST

               •Pravna podlaga

                  Pravna podlaga za sprejetje tega priporočila je člen 219(3) PDEU (prej člen 109(3) Pogodbe o ustanovitvi Evropske skupnosti). Slednji je bil uporabljen za sprejetje Sklepa Sveta z dne 23. novembra 1998 o zadevah v zvezi z deviznim tečajem, ki zadevajo frank CFA in komorski frank (98/683/ES). Člen 219(3) PDEU določa, da Svet na priporočilo Komisije in po posvetovanju z ECB določi modalitete pogajanj in sklepanja sporazumov glede vprašanj deviznega tečaja z eno ali več tretjimi državami.

               •Subsidiarnost (za neizključno pristojnost)

                  Načelo subsidiarnosti se ne uporablja, saj se ta zadeva nanaša na izključno pristojnost Unije na področju monetarnih in deviznih zadev.

               •Sorazmernost

               Cilj predlaganega priporočila za sklep Sveta je pooblastiti Francijo za sklenitev novega sporazuma o sodelovanju, ki nadomešča obstoječi sporazum z UEMOA z dne 4. decembra 1973. Njegov namen je tudi zagotoviti, da lahko Francoska republika sklene nove sporazume z drugimi afriškimi partnerji, ki nadomestijo obstoječe sporazume. Poleg tega se posodobi več drugih določb navedenega sklepa Sveta, ki urejajo ureditve v zvezi z informacijami in odobritvami, da se razširi njihova uporaba na vse nove sporazume z UEMOA ali drugimi partnerji, ki nadomeščajo obstoječe. Priporočilo v ta namen predvideva ciljno usmerjene spremembe, ki Franciji zagotavljajo pooblastila, ki ne presegajo tistega, kar je potrebno za doseganje navedenega cilja.

               •Izbira instrumenta

                  Kadar se pojavi potreba po pogajanjih o sporazumih glede vprašanj monetarnega ali deviznega režima, člen 219(3) PDEU določa uporabo priporočila Komisije Svetu za določitev ustreznih modalitet pogajanj in sklepanja takšnih sporazumov.

               •Natančnejša pojasnitev posameznih določb predloga

                  Priporočilo Komisije Svetu vsebuje dva člena.

                  Prvi člen določa spremembe naslova in členov 3, 4 in 5 Sklepa Sveta z dne 23. novembra 1998.

                  Spremembi naslova in člena 3 navedenega sklepa odražata možnost prihodnjega preimenovanja franka CFA in komorskega franka. Zato se sklicevanja na frank CFA nadomestijo s splošnim poimenovanjem „valuta“ zadevnih monetarnih unij. Enako velja za sklicevanje na komorski frank, ki se nadomesti s splošnim sklicevanjem na valuto Komorov.

                  Spremembi členov 4 in 5 navedenega sklepa Franciji dovoljujeta, da svoje obstoječe sporazume z UEMOA, CEMAC in Komori nadomesti z novimi sporazumi o zadevah v zvezi z deviznim tečajem, za vse nove sporazume pa veljajo enaka pravila glede sodelovanja pristojnih organov Unije kot za obstoječe sporazume, da se zagotovi kontinuiteta veljavnih ureditev v zvezi z informacijami in odobritvami, kot jih je Svet določil leta 1998.

                  Drugi člen zagotavlja, da se sklep, naslovljen na Francijo, uporablja od dne, ko je Francoska republika uradno obveščena o sklepu Sveta.

               Priporočilo

               SKLEP SVETA

               o spremembi Sklepa Sveta z dne 23. novembra 1998 o zadevah v zvezi z deviznim tečajem, ki zadevajo frank CFA in komorski frank (98/683/ES)

               SVET EVROPSKE UNIJE JE –

               ob upoštevanju Pogodbe o delovanju Evropske unije in zlasti člena 219(3) Pogodbe,

               ob upoštevanju priporočila Evropske komisije,

               ob upoštevanju mnenja Evropske centralne banke(
                  1
               ),

               ob upoštevanju naslednjega:

               (1)Unija ima izključno pristojnost za monetarne zadeve in zadeve v zvezi z deviznim tečajem v državah članicah, katerih valuta je euro. Če ima Unija po Pogodbah na določenem področju izključno pristojnost, lahko samo Unija izdaja zakonodajne in sprejema pravno zavezujoče akte; države članice lahko tako ukrepajo same le, če jih Unija za to pooblasti.

               (2)V skladu s členom 219(3) Pogodbe Svet določi ustrezne modalitete pogajanj in sklepanja sporazumov glede vprašanj monetarnega ali deviznega režima.

               (3)Francija je pred uvedbo eura sklenila več sporazumov z UEMOA (Union économique et monétaire ouest-africaine), CEMAC (Communauté économique et monétaire de l’Afrique Centrale) in Komori, katerih namen je bil zagotoviti konvertibilnost frankov CFA in komorskih frankov v francoski frank po fiksni pariteti(
                  2
               ). Po zamenjavi francoskega franka z eurom 1. januarja 1999 je Svet pooblastil Francijo, da v skladu z okvirom, določenim v Sklepu Sveta z dne 23. novembra 1998 (98/683/ES) (v nadaljnjem besedilu: Sklep Sveta)(
                  3
               ) še naprej uporablja takšne obstoječe sporazume (v nadaljnjem besedilu: sedanji sporazumi) o zadevah v zvezi z deviznim tečajem z UEMOA, CEMAC in Komori.

               (4)V skladu s členoma 4 in 5 Sklepa 98/683/ES se lahko Francija pogaja in sklene spremembe obstoječih sporazumov, ki bodisi ohranijo ali spremenijo naravo ali področje uporabe obstoječih sporazumov.

               (5)Francija in države UEMOA so v postopku nadomestitve obstoječega sporazuma z dne 4. decembra 1973 z novim sporazumom o sodelovanju v zvezi z vprašanji deviznega tečaja. Navedeni sporazum je bil podpisan 21. decembra 2019. Spremlja ga nov sporazum o jamstvu, ki se sklene s Centralno banko držav UEMOA. Francoska vlada je 22. maja 2020 državni skupščini predložila predlog zakona o ratifikaciji novega sporazuma o sodelovanju.

               (6)Člena 4 in 5 Sklepa 98/683/ES ne zajemata nadomestitve obstoječih sporazumov o deviznih tečajih med Francijo, UEMOA, CEMAC in Komori, kot jo trenutno nameravata doseči Francija in UEMOA. To velja tudi, če narava in področje uporabe takih novih sporazumov o sodelovanju ostaneta nespremenjena, in sicer da se zagotovi konvertibilnost med eurom in valutami UEMOA, CEMAC in Komorov po fiksni pariteti, podprta s proračunsko obveznostjo Francije.

               (7)Franciji bi bilo treba podeliti pooblastila za nadomestitev veljavnih sporazumov z UEMOA, CEMAC in Komori. V skladu s Sklepom Sveta 98/683/ES bi se morali še naprej uporabljati različni obstoječi postopki, odvisno od tega, ali nadomestitev vpliva ali ne vpliva na naravo ali področje uporabe teh sporazumov. V obeh primerih bo treba pred nadomestitvijo sporazumov z naknadnimi sporazumi vključiti pristojne organe Unije v skladu z obstoječo ureditvijo za izmenjavo informacij in odobritev, odvisno od primera.

               (8)Sklep 98/683/ES bi bilo zato treba ustrezno spremeniti –

               SPREJEL NASLEDNJI SKLEP:

               Člen 1

               Sklep 98/683/ES se spremeni:

               (1)naslov se nadomesti z naslednjim: „Sklep Sveta z dne 23. novembra 1998 o zadevah v zvezi z deviznim tečajem za valute UEMOA, CEMAC in Komorov (98/683/ES)“;

               (2)členi 3, 4 in 5 se nadomestijo z naslednjim:

               „Člen 3

               Pristojni francoski organi redno obveščajo Komisijo, Evropsko centralno banko in Ekonomsko-finančni odbor o izvajanju sporazumov. Francoski organi obvestijo Ekonomsko-finančni odbor pred spremembami paritete med eurom in valutami UEMOA, CEMAC ali Komorov.

               Člen 4

                Francija se lahko pogaja in sklene spremembe sedanjih sporazumov ali jih nadomesti, če se narava ali področje uporabe sporazumov ne spremenita. O teh spremembah vnaprej obvesti Komisijo, Evropsko centralno banko in Ekonomsko-finančni odbor.

               Člen 5

               Francija vse načrte za spremembo narave ali področja uporabe teh sporazumov, bodisi s spremembo ali nadomestitvijo, predloži Komisiji, Evropski centralni banki in Ekonomsko-finančnemu odboru. Takšne načrte mora odobriti Svet na podlagi priporočila Komisije in po posvetovanju z Evropsko centralno banko.“

               Člen 2

               Ta sklep je naslovljen na Francosko republiko.

               V Bruslju,

                     Za Svet

                     Predsednik

                     (1)

                        […], UL C XX/XX, D.M.L.

                     (2)

                        Convention de coopération monétaire du 23 novembre 1972 entre les États membres de la Banque des États de l'Afrique centrale (BEAC) et la République française, kakor je bila spremenjena; Convention de compted'opérations du 13 mars 1973 entre le ministre de l'Économie et des Finances de la République Française et le Président du Conseil de l'administration de la Banque des États de l'Afrique Centrale, kakor je bila spremenjena;Accord de coopération du 4 décembre 1973 entre la République française et les Républiques membres de l'union monétaire ouest-africaine, kakor je bil spremenjen; Convention de compte d'opérations du 4 décembre 1973 entre le ministre de l'Économie et des Finances de la République Française et le Président du conseil des ministres de l'Union monétaire ouest-africaine, kakor je bila spremenjena; Accord de coopération monétaire du 23 novembre 1979 entre la République française et la République fédérale islamique des Comores, kakor je bil spremenjen; Convention de compte d'opérations du 23 novembre 1979 entre le ministre de l'Économie et des Finances de la République Française et le ministre des Finances, de l'Économie et du Plan de la République fédérale des Comores, kakor je bila spremenjena.

                     (3)

                        UL L 320, 28.11.1998, str. 58.


               EVROPSKA KOMISIJA
            Bruselj, 9.12.2020
            COM(2020) 787 final
            Priporočilo
            SKLEP SVETA
            o pooblastilu za začetek pogajanj o novem sporazumu o ribištvu med Evropsko unijo in Kraljevino Norveško

               OBRAZLOŽITVENI MEMORANDUM

               1.OZADJE PREDLOGA

               •Razlogi za predlog in njegovi cilji

               Komisija predlaga začetek pogajanj z Norveško o novem sporazumu o ribištvu, ki bo določal okvir za upravljanje skupnih staležev rib ter dostop do voda in virov.

               Glede na izstop Združenega kraljestva iz Evropske unije je Norveška navedla, da želi nadomestiti sedanji sporazum o ribištvu med Kraljevino Norveško in Evropsko gospodarsko skupnostjo (v nadaljnjem besedilu: sporazum iz leta 1980). Julija je Komisijo obvestila, da namerava 15. septembra 2020 prekiniti sporazum, s čimer bi se začel zahtevani devetmesečni odpovedni rok, ki bi se nato iztekel 15. junija 2021. Prekinitev sporazuma brez njegove nadomestitve bi odpravila pravno podlago za vzajemni dostop do voda in tako negativno vplivala na flote EU. Vendar bi imela Unija z devetmesečnim odpovednim rokom zelo malo časa za oblikovanje pogajalskega stališča in sklenitev novega sporazuma, s čimer bi se negotovost še povečala.

                  Sporazum iz leta 1980 je glavni dvostranski sporazum, ki ureja odnose na področju ribištva med Unijo in Norveško. Zajema vse staleže v Severnem morju, Skagerraku in Kattegatu, ki se upravljajo skupaj, ter zagotavlja pravno podlago za letna posvetovanja za določitev ribolovnih možnosti in odločanje o drugih vidikih skupnega upravljanja, kot je nadzor. Tesno je povezan tudi z več drugimi sporazumi: s sporazumom iz Porta (sklenjenim ob podpisu Sporazuma EGP), sosedskim sporazumom med Švedsko in Norveško ter sporazumom o Skagerraku in Kattegatu.

                  Medtem ko bodo nekatere ribolovne možnosti zajete v novem, ločenem sporazumu med Združenim kraljestvom, Norveško in Unijo, bodo drugi staleži rib ostali pod suverenostjo zgolj Unije in Norveške.

                  Glede na željo Norveške, da se nadomesti sporazum iz leta 1980, in v skladu s členom 63(1) Konvencije Združenih narodov o pomorskem mednarodnem pravu
                     1
                   bi se morali Unija in Norveška dogovoriti o ukrepih, potrebnih za usklajevanje in zagotavljanje ohranjanja in razvoja skupno upravljanih staležev v severovzhodnem Atlantiku.

                  Da bi se izognili prekinitvi obstoječega sporazuma, kar bi povzročilo pravno praznino, ki bi znatno vplivala na dejavnosti flot EU, se je Norveška strinjala, da bo začela pogajanja o novem sporazumu. Dokler pogajanja ne bodo končana, bo ostal veljaven sporazum iz leta 1980. Norveška se je s tem pristopom strinjala pod pogojem, da se pogajanja začnejo januarja 2021. Potekala bodo vzporedno s tristranskimi pogajanji, ki bodo vključevala Združeno kraljestvo.

               Evropska unija želi v ta namen skleniti nov sporazum o ribištvu (v nadaljnjem besedilu: sporazum) s Kraljevino Norveško.

               •Skladnost z veljavnimi predpisi s področja zadevne politike

                  Od 16. junija 1980 ribolovni dogovori med Evropsko unijo in Norveško temeljijo na sporazumu o ribištvu med Kraljevino Norveško in Evropsko gospodarsko skupnostjo. Sporazum iz leta 1980, ki zajema Severno morje in severovzhodni Atlantik, je v smislu izmenjave ribolovnih možnosti in ukrepov skupnega upravljanja najpomembnejši sporazum o ribištvu, ki ga ima Unija z drugo državo. Po začetnem desetletnem obdobju se zdaj sporazum samodejno podaljšuje vsakih šest let, razen če ga ena od pogodbenic ne prekine z devetmesečnim odpovednim rokom. Sporazum je bil nazadnje samodejno podaljšan leta 2015 za obdobje do 16. junija 2021.

                  Sporazum iz leta 1980 zagotavlja pravno podlago za dogovor o celotnem dovoljenem ulovu (TAC) iz skupno upravljanih staležev in za vzajemni dostop, ki plovilom pogodbenic omogoča ribolov v vodah druge pogodbenice. Novi sporazum bi moral ohraniti obstoječe pogoje vzajemnega dostopa in deleže kvot na podlagi tradicionalne dejavnosti flote Unije.

                  Novi sporazum bo spadal v širše področje uporabe skupne ribiške politike (SRP). Zagotovil bo podlago za odnose na področju ribištva na območjih, kjer se staleži upravljajo skupaj z Norveško, z namenom spodbujanja trajnostnega izkoriščanja, upravljanja in ohranjanja morskih bioloških virov v skladu s cilji SRP in načeli dobrega upravljanja.

               •Skladnost z drugimi politikami Unije

                  Ni relevantno.

               2.PRAVNA PODLAGA, SUBSIDIARNOST IN SORAZMERNOST

               •Pravna podlaga

                  Pravna podlaga tega sklepa je člen 218 Pogodbe o delovanju Evropske unije (PDEU), ki določa postopek za pogajanja o mednarodnih sporazumih in njihovo sklepanje.

               •Subsidiarnost (za neizključno pristojnost)

                  Ni relevantno (izključna pristojnost).

               •Sorazmernost

                  Sklep je sorazmeren z zastavljenim ciljem.

               •Izbira instrumenta

                  Instrument je določen v členu 218(3) in (4) PDEU.

               3.REZULTATI NAKNADNIH OCEN, POSVETOVANJ Z ZAINTERESIRANIMI STRANMI IN OCEN UČINKA

               •Naknadne ocene/preverjanja ustreznosti obstoječe zakonodaje

                  Ni relevantno.

               •Posvetovanja z zainteresiranimi stranmi

                  Ni relevantno.

               •Zbiranje in uporaba strokovnih mnenj

                  Ni relevantno.

               •Ocena učinka

                  Ni relevantno.

               •Primernost in poenostavitev ureditve

                  Ni relevantno.

               •Temeljne pravice

                  Ni relevantno.

               4.PRORAČUNSKE POSLEDICE

                  Ni relevantno.

               5.DRUGI ELEMENTI

               •Načrti za izvedbo ter ureditev spremljanja, ocenjevanja in poročanja

                  Pogajanja naj bi se začela v prvem četrtletju leta 2021.

               •Obrazložitveni dokumenti (za direktive)

                  Ni relevantno.

               •Natančnejša pojasnitev posameznih določb predloga

                  Komisija priporoča, da:

                  –
                        Svet pooblasti Komisijo, da začne in vodi pogajanja za sklenitev novega sporazuma o ribištvu s Kraljevino Norveško;

                  –
                        se Komisija imenuje za pogajalko EU o tem vprašanju;

                  –
                        Komisija ta pogajanja vodi v posvetovanju s posebnim odborom v skladu z določbami Pogodbe o delovanju Evropske unije;

                  –
                        Svet odobri pogajalske smernice, priložene temu priporočilu.

               Priporočilo

               SKLEP SVETA

               o pooblastilu za začetek pogajanj o novem sporazumu o ribištvu med Evropsko unijo in Kraljevino Norveško

               SVET EVROPSKE UNIJE JE −

               ob upoštevanju Pogodbe o delovanju Evropske unije ter zlasti člena 218(3) in (4) Pogodbe,

               ob upoštevanju priporočila Komisije,

               ob upoštevanju naslednjega:

               (1)Odnosi med Unijo in Norveško na področju ribištva temeljijo na sporazumu o ribištvu med Kraljevino Norveško in Evropsko gospodarsko skupnostjo, ki je bil podpisan 27. februarja 1980 in je začel veljati 16. junija 1981.

               (2)Po začetnem desetletnem obdobju se navedeni sporazum samodejno podaljšuje za dodatna obdobja šestih let, zadnje podaljšanje pa se je začelo leta 2015.

               (3)Sporazum zajema Severno morje, Skagerrak in severovzhodni Atlantik ter omogoča določitev celotnih dovoljenih ulovov za skupne staleže, prenos ribolovnih možnosti in skupne tehnične ukrepe ter obravnava vprašanja v zvezi z nadzorom in izvrševanjem.

               (4)Norveška je izrazila željo, da se zaradi pomembnega vpliva, ki naj bi ga po pričakovanjih imel izstop Združenega kraljestva iz Unije na deljeno upravljanje staležev v severovzhodnem Atlantiku, sedanji sporazum nadomesti. Po prehodnem obdobju za izstop Združenega kraljestva (ki se izteče konec leta 2020) bodo za staleže veljali dvostranski ali tristranski sporazumi. Za staleže v vodah pod jurisdikcijo Združenega kraljestva, Unije in Norveške bo veljal ločen tristranski sporazum. Glede na željo Norveške, da se sedanji sporazum nadomesti, bo potreben nov dvostranski sporazum v zvezi s tistimi staleži, ki spadajo izključno v pristojnost Norveške in Unije.

               (5)V skladu s členom 63(1) Konvencije Združenih narodov o pomorskem mednarodnem pravu
                  2
                in ob upoštevanju splošnih odnosov Unije z Norveško je pomembno ohraniti sodelovanje na področju odgovornega ribištva, da se zagotovita dolgoročno ohranjanje in trajnostno izkoriščanje živih morskih virov.

               (6)Zato bi bilo treba z Norveško začeti pogajanja za sklenitev novega dvostranskega sporazuma o ribištvu −

               SPREJEL NASLEDNJI SKLEP:

               Člen 1

               Komisija je pooblaščena, da se v imenu Unije pogaja o novem sporazumu o ribištvu s Kraljevino Norveško.

               Člen 2

               Pogajalske smernice so določene v Prilogi.

               Člen 3

               Pogajanja potekajo v posvetovanju z Delovno skupino Sveta za zunanjo ribiško politiko.

               Člen 4

               Ta sklep je naslovljen na Komisijo.

               V Bruslju,

                     Za Svet

                     Predsednik

                     (1)

                        Konvencija Združenih narodov o pomorskem mednarodnem pravu (UL L 179, 23.6.1998, str. 3).

                     (2)

                        Konvencija Združenih narodov o pomorskem mednarodnem pravu (UL L 179, 23.6.1998, str. 3).

    ---documentbreak---

               EVROPSKA KOMISIJA
            Bruselj, 9.12.2020
            COM(2020) 787 final
            PRILOGA
            k
            Priporočilu za
            SKLEP SVETAo pooblastilu za začetek pogajanj o novem sporazumu o ribištvu med Evropsko unijo in Kraljevino Norveško

               PRILOGA

               Smernice za pogajanja o novem sporazumu o ribištvu s Kraljevino Norveško

               1.Cilj pogajanj je sklenitev novega sporazuma, ki bo določil splošna načela in cilje odnosov med Unijo in Norveško na področju ribištva ter vzpostavil okvir za upravljanje skupnih ribjih staležev ter za vzajemni dostop do voda in virov.

               2.Sporazum bi moral zajemati sodelovanje pri razvoju ukrepov za trajnostno izkoriščanje in ohranjanje virov, vključno z izogibanjem zavržkom.

               Komisija naj se osredotoči zlasti na:

               ·zagotovitev, da so taki ukrepi nediskriminatorni in temeljijo na znanstveno utemeljenem pristopu, usklajenem s ciljem doseganja največjega trajnostnega donosa za zadevne staleže;

               ·vključitev določb o sodelovanju pri nadzoru in izvrševanju, zbiranju podatkov in znanstvenem svetovanju;

               ·zagotovitev nadaljevanja odgovornega ribolova, s čimer se zagotovi dolgoročno ohranjanje in trajnostno izkoriščanje živih morskih virov v skladu z ustreznimi načeli mednarodnega prava;

               ·ohranitev ribolovnih možnosti Unije in preprečitev gospodarskih motenj pri ribolovnih dejavnostih pogodbenic;

               ·ohranitev obstoječih pogojev vzajemnega dostopa in stabilnih deležev kvot, ki se lahko prilagodijo le s soglasjem pogodbenic;

               ·vključitev podrobnosti o prenosu in izmenjavi kvot ter določitvi letnih ali večletnih celotnih dovoljenih ulovov ali omejitev ribolovnega napora na podlagi dolgoročnih strategij upravljanja;

               ·vključitev podrobnosti glede izdaje dovoljenj za ribolov in določb, ki zagotavljajo enako obravnavo in skladnost, vključno s skupnimi dejavnostmi nadzora in inšpekcijskih pregledov.

               3.Sporazum bo vzpostavil ustrezen institucionalni okvir za sodelovanje pri ohranjanju in upravljanju skupnih staležev rib, kar bo omogočilo skladen pristop k upravljanju skupnih staležev ob upoštevanju morebitnih drugih sporazumov, ki jih bo EU sklenila za zadevne strani.

               4.Pri dvostranskih pogajanjih o pogojih vzajemnega dostopa in deležih kvot za ribolov med Evropsko unijo in Kraljevino Norveško bi bilo treba upoštevati izide pogajanj o tristranskem sporazumu o ribištvu med Unijo in Združenim kraljestvom Velika Britanija in Severna Irska ter Kraljevino Norveško, ki zajema staleže, ki se pojavljajo v vodah Unije, pa tudi v vodah pod suverenostjo in jurisdikcijo Združenega kraljestva in Kraljevine Norveške.

               5.Sporazum bi bilo treba skleniti pravočasno, da se zagotovi nadomestitev sedanjega sporazuma do leta 2023. Zato bi moral vsebovati klavzulo o razveljavitvi sporazuma.


               EVROPSKA KOMISIJA
            Bruselj, 20.3.2020
            COM(2020) 106 final
            Priporočilo
            SKLEP SVETA
            o spremembi Sklepa Sveta z dne 7. junija 2016 o pooblastitvi Komisije za začetek pogajanj o celovitem sporazumu o zračnem prometu med Evropsko unijo in njenimi državami članicami ter državami članicami ASEAN glede zadev, ki so v izključni pristojnosti Unije

               OBRAZLOŽITVENI MEMORANDUM

               1.OZADJE PRIPOROČILA

               •Razlogi za priporočilo in njegovi cilji

                  Evropska komisija je 7. decembra 2015 predlagala letalsko strategijo za Evropo, ki je vključevala številne predloge za sklepe Sveta o pooblastitvi Komisije za začetek pogajanj med Evropsko unijo in nekaterimi tretjimi državami o celovitih sporazumih o zračnem prometu. Eden od teh predlogov (COM(2015) 609 final) je bil namenjen začetku pogajanj z Združenjem držav jugovzhodne Azije (ASEAN).

                  Svet je 7. junija 2016 sklenil, da Komisijo pooblasti za začetek pogajanj o celovitem sporazumu o zračnem prometu med Evropsko unijo in njenimi državami članicami ter državami članicami združenja ASEAN glede zadev, ki so v izključni pristojnosti Unije. Sklep Sveta velja štiri leta, kar pomeni, da bo prenehal veljati 7. junija 2020.

                  Komisija je v zvezi s Sklepom Sveta podala izjavo, v kateri je menila, da časovna omejitev pooblastila ni združljiva s Pogodbama, zlasti členom 218(3) PDEU.

                  Komisija je 24. junija 2016 obvestila vlade vseh desetih držav članic ASEAN o pooblastitvi Sveta za začetek pogajanj z državami članicami združenja ASEAN in pozvala države ASEAN k začetku pogajanj.

                  Prvi krog pogajanj je potekal 27. in 28. novembra 2016 v Bruslju. Najnovejši osmi in do zdaj zadnji krog pogajanj je potekal od 20. do 22. novembra 2018 v Salzburgu. V osmem krogu pogajanj je bil dosežen dogovor o večini delov osnutka sporazuma, obe strani pa sta se dogovorili, da se bosta o nekaterih nerešenih vprašanjih posvetovali interno.

                  Interna posvetovanja v ASEAN še vedno potekajo.

                  Cilj tega priporočila je pozvati Svet, naj spremeni Sklep Sveta z dne 7. junija 2016, ne da bi spremenil pogajalske smernice, priložene Sklepu.

               •Skladnost z veljavnimi predpisi s področja zadevne politike

                  Priporočilo za spremembo Sklepa iz junija 2016 o pooblastitvi Komisije za začetek pogajanj z državami članicami združenja ASEAN je v celoti skladno s cilji zunanje politike Unije, kot so določeni v celoviti letalski strategiji, ki jo je decembra 2015 predlagala Komisija in je namenjena krepitvi konkurenčnosti evropskega letalskega sektorja.

               •Skladnost z drugimi politikami Unije

                  To priporočilo je v celoti skladno s cilji politike Unije na področju letalstva ter hkrati spodbuja druge cilje politike in povezane politike, na primer na področju pravic delavcev, okolja in boja proti podnebnim spremembam, z namenom zagotovitve uspešnejšega doseganja teh ciljev na obeh straneh.

               2.PRAVNA PODLAGA

               •Pravna podlaga

               Člen 218(3) PDEU.

               •Izbira instrumenta

                  Predlagani instrument: sklep Sveta v skladu s členom 218(3) PDEU.

                  Druga sredstva ne bi bila ustrezna iz naslednjega razloga:

                  sklep Sveta v skladu s členom 218(3) PDEU o  pooblastitvi Komisije za začetek pogajanj  je predviden postopek za mednarodna pogajanja o prometu.

               Priporočilo

               SKLEP SVETA

               o spremembi Sklepa Sveta z dne 7. junija 2016 o pooblastitvi Komisije za začetek pogajanj o celovitem sporazumu o zračnem prometu med Evropsko unijo in njenimi državami članicami ter državami članicami ASEAN glede zadev, ki so v izključni pristojnosti Unije

               SVET EVROPSKE UNIJE JE –

               ob upoštevanju Pogodbe o delovanju Evropske unije in zlasti člena 218(3) Pogodbe,

               ob upoštevanju priporočila Komisije,

               ob upoštevanju naslednjega:

               Komisija je takoj po sprejetju Sklepa Sveta z dne 7. junija 2016 o pooblastitvi Komisije za začetek pogajanj o celovitem sporazumu o zračnem prometu med Evropsko unijo in njenimi državami članicami ter državami članicami Združenja držav jugovzhodne Azije (ASEAN) glede zadev, ki so v izključni pristojnosti Unije, stopila v stik z vsemi državami članicami združenja ASEAN za začetek pogajanj.

               Od novembra 2016 je potekalo osem krogov pogajanj.

               Glede na okoliščine je malo verjetno, da bi se lahko pogajanja uspešno zaključila pred iztekom pooblastila, podeljenega s Sklepom Sveta z dne 7. junija 2016, tj. do 7. junija 2020.

               Zato je treba navedeni sklep spremeniti tako, da bo Komisiji v interesu Unije zagotovil vodenje pogajanj v okviru, ki omogoča njihov uspešen zaključek –

               SPREJEL NASLEDNJI SKLEP:

               Člen 1

               Sklep Sveta z dne 7. junija 2016 o pooblastitvi Komisije za začetek pogajanj o celovitem sporazumu o zračnem prometu med Evropsko unijo in njenimi državami članicami ter državami članicami združenja ASEAN glede zadev, ki so v izključni pristojnosti Unije, se spremeni:

               1.naslov Sklepa se nadomesti z naslednjim:

               „Sklep Sveta z dne 7. junija 2016 o pooblastitvi Komisije za začetek pogajanj o celovitem sporazumu o zračnem prometu med Evropsko unijo in njenimi državami članicami ter državami članicami Združenja držav jugovzhodne Azije (ASEAN)“;

               2.besedilo člena 1 se nadomesti z naslednjim:

               „Komisija je pooblaščena, da se v imenu Unije pogaja o celovitem sporazumu o zračnem prometu z državami članicami Združenja držav jugovzhodne Azije (ASEAN).“;

               3.besedilo člena 3a se nadomesti z naslednjim:

                        „Ta sklep velja za nedoločen čas.“

               Člen 2

               Ta sklep je naslovljen na Komisijo.

               V Bruslju,

                     Za Svet

                     Predsednik